નદીઓને લઈને કરેલા એક સંસોધનમાં કેટલાક ચોંકાવનારા ખુલાસા પણ થયા છે. રિપોર્ટમાં જણાવવામાં આવ્યું છે કે દક્ષિણ ભારતની 4 અને આસામની એક નદી છોડીને તમામ નદીઓ પ્રદૂષણના માપદંડમાં નાપાસ થઈ છે. દેશની 40 મોટી નદીઓમાં મોટા પ્રમાણમાં પ્રદૂષણ જોવા મળ્યું છે. આ નદીઓ 28 રાજ્યો અને 6 કેન્દ્ર શાસિત પ્રદેશોમાંથી પસાર થાય છે. કેન્દ્ર સરકારે રજૂ કરેલા એક રિપોર્ટ પ્રમાણે સાબરમતી નદી ગુજરાતની સૌથી વધારે પ્રદૂષિત નદી હોવાનો ઉલ્લેખ કરાયો છે. સાબરમતી નદી પર રિવરફ્રન્ટ બનાવવા માટે સરકાર દ્વારા મોટા મોટા ખર્ચાઓ કરવામાં આવ્યા છે. છતા સાબરમતીને ચોખ્ખી રાખવામાં સરકાર અસમર્થ છે.